google/wiki40b huggingface dataset:
Kabaddi

Kabaddi (av og til skrevet kabbadi eller kabadi) (hindi: कबड्डी; IPA: [kəbəɖɖi]) er en lagidrett opprinnelig fra Sør-Asia. Det er populært i Sør-Asia og Sørøst-Asia. Det er nasjonalsport i Bangladesh, og regionsspill i Punjab og Andhra Pradesh i India. Norge har et landslag som deltok i VM i India 2011 og havnet på femteplass. Norges lag ble oppløst, men igjen startet i slutten av 2018 av Kanwaldeep Singh Kamboj. Laget spilte treningskamper mot Tyskland og Danmark hvor begge lag ble slått. 20 juli reiser laget for å presentere Norge i Malaysia World Cup 2019. Lagets trener heter Joaquim Rasi, som også representerer Jack Hermansson i UFC.
Kabaddi spilles mellom to lag med sju spillere hver. Målet er at en angrepsspiller, kalt «raider», skal klare å løpe inn på motstanderlagets banehalvdel, ta på så mange som mulig av deres spillere og komme seg tilbake til sin egen banehalvdel uten å bli takla. Det angripende laget får poeng for hver spiller de klarer å ta på, mens det forsvarende laget får ett poeng hvis det klarer å stoppe raideren. Spillere som blir tatt på av en raider eller takla av en forsvarsspiler, tas ut av spillet, men kan komme inn på banen igjen når deres eget lag tar poeng.
Spillet fins i flere ulike varianter. I standardvarianten må raideren holde pusten under hele angrepet.

Laget i dag består av: 
Mukhtar Shah
Gora Pandher
Ravindra Shetty 
Thippana Krishna 
Robin Singh
Jashan Singh Kamboj
Sony Singh Cheema
Mandeep Singh
Tajmeet Singh
Arjun  Singh
Fylkesvei 3684

Fylkesvei 3684 går mellom Tveitane og Melås i Gjerstad kommune. Veien er 1,5 km lang.
Frem til 2019 hadde veien betegnelsen Fylkesvei 74.
Olympiske rekorder i friidrett

Olympiske rekorder i friidrett er rekorder satt under de olympiske leker, og som er gyldig etter gjeldende regler satt av Det internasjonale friidrettsforbundet, (IAAF) med henhold til bl.a. vindstyrke og doping. Rekordene skal også godkjennes av både IAAF og Den internasjonale olympiske komité. Olympiske rekorder kan altså kun settes hvert fjerde år, i motsetning til verdensrekorder som kan settes når som helst.
Anna-Lisa Kumoji

Bakgrunn

Kumoji har røtter fra Ghana og er oppvokst på Borgen i Asker.
Hun gikk på musikklinjen på Steinerskolen i Bærum, og gikk deretter et år på musikallinjen ved Seljord Folkehøgskule (2009–2010). Fra 2011 til 2013 gikk hun på Bårdar Akademiet i Oslo. Etter utdanningen har hun jobbet som profesjonell sanger, stemmeskuespiller og musikalartist. Blant oppsetningene hun har spilt i er The Book of Mormon ved Det Ny Teater i København og Flashdance ved Chateau Neuf i Oslo. Hun har også den norske stemmen til figuren «Bulda» i Disney-filmen Frost og «Plumette» i Skjønnheten og udyret.
Hun er soulrock-sanger, men synger også innenfor sjangrene jazz, storband, rock and roll, punk, gospel og pop. 2. mars 2019 deltok hun i Melodi Grand Prix 2019 med sangen «Holla», skrevet av Ashley Hicklin, Jeroen Swinnen og Maria Broberg. I konkurransen avanserte hun til gullfinalen og endte til slutt på en fjerde plass.
4. divisjon fotball for menn (Østfold)

2013

Kilde: fotball.no
Sist oppdatert: 18. mars2014 kl 11:22 (CEST)

2011

Kilde: Speaker.no
Berit Frøseth

Innkjøp og utstillinger

Frøseth har illustrert bøker utgitt på norske forlag, vært innkjøpt av flere kunstforeninger og hatt flere separatutstillinger i Norge og Sverige. Hun har mellom annet blitt innkjøpt av Norsk kulturråd, Riksgalleriet, Norges Bank, Karolinska Institutet og Stockholms Stadsteater.
Arnulf Kolstad

Biografi

I studietiden i Trondheim fra 1962 var han aktiv i Studentersamfundet og redaktør av studentavisa Under Dusken.
Han studerte først ingeniørgeologi, ble sivilingeniør i 1966, og vitenskapelig assistent på NTNU rett etterpå. Han ble så dr.ing. på NTNU i 1973 på en avhandling om teknologutvikling og arbeidsforhold. Han studerte også økonomi, sosiologi og psykologi. Han var også medlem av Trondheim bystyre for Sosialistisk Folkeparti, hvor han presenterte en rekke radikale forslag. Kolstad var ansatt ved Universitetet i Bergen, Psykologisk institutt fra 1972, som førsteamanuensis i sosialpsykologi fra 1976, før han i 1978 ble førsteamanuensis ved Aalborg Universitet. I 1986 kom han tilbake til NTNU, hvor han har vært siden. Han var også instituttstyrer ved Psykologisk institutt fra 1990 til 1992. 
Kolstad avla den filosofiske doktorgraden i psykologi ved Universitetet i Bergen i 1984 mens han arbeidet i Aalborg. Avhandlingen hans var en epidemiologisk undersøkelse blant barn og unge med tittelen Til diskusjonen om sammenhengen mellom sosiale forhold og psykiske strukturer, og prøveforelesningene 6. juni 1984 var om Livskvalitet som begrep og aktuelle kartleggingsmetoder og Sosiokulturelle kjennetegn på gode oppvekstmiljø, med spesiell vekt på betydningen av sosial endring og mobilitet. De ble utgitt i Psykologisk rapportserie 1985.  Han har siden gitt ut en rekke studier om oppvekstmiljø, helsevesen, psykiatri og fengselsvesen. Etter at han gikk av med pensjon ved NTNU var han professor II ved Institutt for sykepleierutdanning ved Høgskolen i Nesna og tok mastergrad i litteraturvitenskap ved NTNU med masteroppgave om den kinesiske forfatteren Mo Yan.
Kolstad forsker innen sosialpsykologi, kulturpsykologi, politisk psykologi, miljøpsykologi, økologisk psykologi, mental helse og psykisk helsearbeid.
Han har markert seg som tilhenger av fortsatt universitetsdemokrati ved NTNU og universiteter generelt, og som kritiker av utviklingen ved NTNU, med ansatte ledere. Han har argumentert med at makt etter hans oppfatning er for er sentralisert og adskilt fra demokratiske prosesser i de senere årene ved NTNU.
I 2010 kritiserte han tildelingen av Nobels fredspris til Liu Xiaobo. Ifølge Kolstad ville kineserne oppfatte prisen som et tegn på at vestlige land ikke har gode nok kunnskaper om kinesisk historie og styresett.
Høsten 2011 utga Kolstad ti bind av sine samlede tekster fra siste 20 år, i kommisjon hos Marxist Forlag.
Kolstad var nr. 66 på partiet Rødt sin liste i kommunevalget i Trondheim i 2015.
Skuggfaks

Skuggfaks er den mektigste hesten i hele Midgard, han er høvding over Mearas, og ble temt av Gandalv og gitt ufrivillig til ham som en gave fra kong Théoden av Rohan. Ingen mann kunne temme Skuggfaks. Han ville ikke ha på seg verken sal eller hodelag, og bar bare Gandalv av egen fri vilje. Den store hesten bar også Pippin og Gimli (begge gangene med Gandalv på samtidig) i en kort til i løpt av krigen om ringen. Som en av Mearas, Skuggfaks var en grå/sølv hingst, og han forsto menneskenes tungemål. Han var også tilsynelatende fryktløs, og han kunne løpe fortere enn noen annen hest i Midgard. I et utrykt brev fra Tolkien står det at Skuggfaks ble med Gandalv vestover og over havet, men i Ringenes Herre blir dette bare hintet til der det står at Gandalv sto ved en "stor grå hest" i havna like før de drar, og det tidligere løftet til Gandalv (i kapitlet "Den hvite rytter"), at han og Skuggfaks ville ikke bli adskilt igjen i denne verdenen. I filmene To tårn og Atter en konge , blir Skuggfaks spilt av de to andalusierne Domero og Blanco.
Hans navn kan oversettes som skygge-hår, gammel English feax betyr "hår". Navnet skuggfaks stammer fra hestene Skinfaxi og Hrímfaxi i norrøn mytologi.
Tucker

Tucker var en bil som ble produsert i USA i 52 eksemplarer i 1948, av disse eksisterer 49 fortsatt. Bilen var en pionér innen sikkerhet, da den blant annet hadde sikkerhetsbelter som standard, samt frontrute som spratt ut ved sammenstøt. Den hadde en sekssylindret helikoptermotor som var montert bak. Ildsjelen bak bilen og leder for selskapet var Preston T. Tucker.
Historien om Tucker ble filmatisert i 1988 med Jeff Bridges i hovedrollen.
Solvinkelens effekt på klima

Vinkelen som sollyset treffer Jorden med varierer fra sted til sted, tid på dagen og med årstidene. Dette er en viktig faktor for hvor mye varmeenergi et sted på Jorden kan motta. Hellingen av jordaksen fører til årstidsvariasjonene og er hovedårsaken til at det er varmere vær om sommeren enn om vinteren (se figur 1).

Solvinkelens geometri

Når sollyset skinner på Jorden med en lavere vinkel (er nærmere horisonten) blir energien fra lyset spredd utover et større område, og lyset er derfor svakere enn når solen står høyt på himmelen og energien blir konsentrert på et mindre område (se figur 2).
Figur 1 viser vinkelen sollyset treffer Jorden med på den nordlige og sørlige halvkule når Jordens nordlige akse heller bort fra solen. Altså når det er vinter i nord og sommer i sør.
Figur 2 viser en kilometer bred solstråle som treffer bakken rett ovenfra, og en annen, like bred solstråle som treffer bakken med en vinkel på 30°. Trigonometrien forteller oss at sinus til 30° er 1/2, mens sinus til 90° er 1. Derfor vil solstrålene som treffer bakken med en vinkel på 30° bli spredd over et dobbelt så stort område.
Solstrålene som har lavere vinkel må i tillegg gå dobbelt så langt gjennom jordatmosfæren, som reflekterer noe av energien tilbake samtidig som det er større sjanse for at sollyset blir spredd av partikler i atmosfæren.
Anna Mahler

Liv

Anna Mahler var datter av komponisten og dirigenten Gustav Mahler og Alma Schindler. Faren døde tidlig, og arven gjorde Annas mor temmelig bemidlet. Siden hun i tillegg var både ung og vakker ble hun heftig omsvermet og fikk snart et ry som femme fatale. Hun begynte som salonnière for Wiens kulturelite, og knyttet forbindelser med mange av Europas kulturpersonligheter. Anna ble hovedsakelig en nyttig tjener for den dominerende moren, og skolegangen ble neglisjert.
Anna Mahler giftet seg allerede som sekstenåring, sannsynligvis for å slippe unna hjemmemiljøet, men ekteskapet tok slutt etter få måneder. I 1923 flyttet hun med komponisten Ernst Krenek til Berlin. De giftet seg i 1924 og skilte seg året etter. Anna reiste til Roma for å studere malerkunst hos Giorgio de Chirico, fra 1925 gikk hun over til skulptur. Et kort ekteskap med forleggeren Paul Zsolnay resulterte i en datter som vokste opp hos faren.
Anna Mahlers far var av jødisk avstamming, og i 1939 flyktet hun til London. Hun giftet seg med den russiske dirigenten Anatole Fistoulari og fikk datteren Marina med ham. Mot slutten av andre verdenskrig bodde hun i nærheten av moren og stefaren i California. Etter morens død arvet hun tilstrekkelig til å kunne slå seg ned i Spoleto, der hun bodde sammen med regissøren og manusforfatteren Albrecht Joseph. De giftet seg i 1970. Fra 1985 bodde hun i nærheten av datteren Marina i London.

Verk

Nesten alle Anna Mahlers arbeider fra den tidlige skaperperioden ble ødelagt i bombeangrep mot Berlin og Wien under andre verdenskrig.
Hun var inspirert av Auguste Rodin, Aristide Maillol, og framfor alt Wilhelm Lehmbruck, og endret aldri stil. Hun meislet figurativt i stein, hovedsakelig kvinnekropper. Fritz Wotruba, som var en av de mest betydelige østerrikske skulptørene på 1900-tallet, gav henne litt undervisning og impulser.
Blant arbeidene hennes hører også en serie bronsebyster av kjente kunstnere og musikere, blant andre Arnold Schönberg, Alban Berg, Artur Schnabel, Otto Klemperer, Bruno Walter, Rudolf Serkin, Wilhelm Furtwängler, Victor de Sabata, Carl Zuckmayer, Leo Perutz, Hermann Broch, Franz Werfel, Fritz Wotruba, Fritzi Massary, Julie Andrews.
Mark Henry

World Wrestling Entertainment

Han er kjent for å kalle seg selv «The World's Strongest Man» (verdens sterkeste mann). På WrestleMania 22 tapte han for Undertaker i en Casket kamp, og høynet Undertakers WrestleMania serie med seire til 14-0. Mark hadde Daivari som manager, men Daivari dro til fordel for den 216 cm høye kjempen, The Great Khali. Henry var i en lang periode inaktiv på grunn av en skade påført av Bastista.
Han returnerte 11. mai 2007 ved å angripe Undertaker (daværende World Heavyweight Champion) bakfra. Edge kom rett etter for å gripe muligheten ved å bruke sin Money in the Bank-kontrakt til å vinne tittelen fra Undertaker.
Bothynus entellus

Utseende

En ganske stor (ca. 30-35 millimeter), nokså bred, svært blank, rødbrun til svart hornbille. Arten kjennes lett på at hannen har et ganske langt, rett, to-spisset, framoverrettet horn på hver side av pronotum.  Hodet er uten horn. Pronotum er kraftig uthulet foran mellom hornene, i midten med en spiss knøl. Hunnen mangler hornene på pronotum, som er kraftig punktert med en liten grop foran og en liten knøl i forkant av denne. Dekkvingene er uten tydelige punktrekker. På beina har for-leggene tre store, skarpe tenner.

Levevis

Svært lite er kjent om biologien til denne slekten, og larvene er ukjente. Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.

Utbredelse

Arten er utbredt fra Honduras i nord til Brasil i sør.
Jørgen Ottesen Brahe

Biografi

Han var sønn av Otte Thygesen Brahe til Knudstrup og Beate Clausdatter Bille, samt bror til Tycho og Sophie Brahe. Fra 1577 var han i et par år hoffjunker ved det danske hoff og deltok deretter i kort tid i krigene i Nederlandene. I 1580 giftet han seg med Ingeborg Nielsdatter Parsberg, hvormed han fikk Gundestrup, hvor han bygget nytt i 1570-årene.
Ved kong Jakob VI av Skottland og hans frue Anne av Danmarks bryllupsreise med besøk på Varberg slott, er det Jørgen som har ansvaret for det kongelige besøk og deres ferden igjennom lenet, og videre til Skottland.
Han var fra 1588 til 1591 lensmann på Landskrone slott hvor han lot oppføre en bolig innenfor murene, og fra 1590-98 på Varberg. Han mottok relativt små forleninger, men avsto dog en gård han eide i Helsingør til kronen.
I 1598 utbedret han Tostrup slott, og bygget opp igjen Tostrup kirke som var blitt rasert i Den nordiske syvårskrig. Han fikk også innrettet et slektsmausoleum til familien, men kom aldri selv til å ligge i det.
Han døde av pest i 1601 sammen med sin kone på Gundestrup, samme år som Tycho Brahe døde i Prag. Selv om hun først døde et par måneder etter ham, ble de gravlagt samme dag i Allerum kirke ved Gundestrup. Deres eneste overlevende barn, sønnen Tønne Brahe, falt i 1611 under Kalmarkrigen, bare 20 år gammel.
Wuming

Wuming (kinesisk: 武鸣县; pinyin: Wǔmíng Xiàn) er et fylke i byprefekturet Nanning i den autonome region Guangxi i Folkerepublikken Kina. Det hadde i 1999 et folketall på 642 739 innbyggere.
Fra Sui-dynastiets tid frem til 1917 het området Wuyuan 武缘.

Wumingdialekten

Wumingdialekten som den tales i storkommunen Shuangqiao (双桥镇) er språket zhuangs prestisjedialekt.
Organisasjonen for etnisk og demokratisk likeverd

Organisasjonen for etnisk og demokratisk likeverd, forkortet EDL, er en frittstående interesseorganisasjon som jobber for å «synliggjøre en motstand mot at politisk makt og rettigheter blir gitt på etnisk grunnlag». Organisasjonen er et resultat av motstanden mot Finnmarksloven, og ble etablert i Finnmark 27. mars 2007. Styreleder er Turid Bjørnstrøm fra Alta; organisasjonens «fagråd» består av Knut Skog og Jarl Hellesvik. Foreningen oppga i 2009 at den hadde 700 medlemmer.

Politikk

EDL er motstander av det de kaller «særrettigheter for én etnisk gruppe», samene. EDL mener det bør være like rettigheter for alle. EDLs formål er å endre Finnmarksloven slik at ikke grupper eller enkeltpersoner gis retten til å kreve bruks- og eiendomsrett gjennom Finnmarkskommisjonens granskningsarbeid. EDL ønsker å videreføre arealet som i dag eies av Finnmarkseiendommen i Finnmark som offentlig allmenning. EDL er motstander av samiske rettigheter slik de fremkommer i loven, og ønsker å fjerne lovbestemmelsen som med henvisning til ILO-konvensjon nr. 169 gir samer fortrinn.
Organisasjonen mener ILO-konvensjon nr. 169 er uriktig oversatt, og at samene ikke kan regnes som et urfolk i Norge. EDL mener også at en politisk forankret fornorskning av samer aldri har funnet sted, og at den kulturelle assimileringen fram til nyere tid har vært selvvalgt. EDL mener videre det som samene selv kaller ett folk er et «etnisk og kulturelt mangfold eller et ”lappeteppe” i Finnmarks befolkning».
Jarl Hellesvik fra EDL har karakterisert Konsultasjonsavtalen mellom Sametinget og Kommunaldepartementet fra 2005, som en «ordning for hemmelig diplomati mellom to sentralmakter». EDL hevder denne typen hemmelige konsultasjoner har pågått siden 1990 og startet med etablering av et eget samemanntall til sametingsvalget. Lederen Turid Bjørnstrøm har også sagt at «Samene vil ha styringen over hele Finnmark og deler av Troms og Nordland. Dette er noe som de færreste i Finnmark vet om». Frank Aarebrot karakteriserer dette som konspirasjonsteorier.
Organisasjonen har blitt beskyldt for å dyrke etniske konflikter.
Termosfæren

Termosfæren er et lag av jordatmosfæren som strekker seg fra omtrent 85 til omtrent 6-700 km over jordoverflaten. Det befinner seg over mesosfæren og under eksosfæren, og er dermed det nest øverste laget i atmosfæren. Tettheten av atmosfæriske gasser er så lav i termosfæren at de ikke blander seg uniformt, og konsentrasjonen vil i stedet variere med høyden i henhold til molekylær masse. Atmosfærelaget har fått navnet sitt fra det greske ordet θερμός (thermos) som betyr varme. Temperaturen i termosfæren stiger utover, og kan nå over 2000°C.

Ionosfæren

Mens lavere atmosfærelag hovedsakelig består av nøytral gass, består termosfæren hovedsakelig av ionisert gass, altså gass bestående av elektrisk ladete partikler. Delen av atmosfæren som hovedsakelig består av ionisert gass kalles ionosfæren, og overlapper ganske godt med termosfæren, men noen inkluderer også eksosfæren i ionosfæren. Den lavere ionosfæren domineres av ionene O²⁺ og NO⁺, mens O⁺ er dominerende over omtrent 200 km. Ionisering skjer hovedsakelig ved hjelp av ultrafiolett stråling fra sola, men spesielt i polarområdene bidrar også kollisjoner med solvindpartikler. Slike kollisjoner fører også til nordlys.
Martin Pedersen (født 1952)

Bakgrunn, ran og aktiviteter siden

Pedersen ble født på Vestfold sentralsykehus og vokste opp på Nøtterøy i Vestfold. Han var sønn av Odd og Emilie Johanne Pedersen. Han gikk på Tønsberg gymnas og deretter Eik lærerskole. 
Det første ranet skjedde 20. september 1974 i Sem Sparebank i Semsbyen utenfor Tønsberg. I det største og siste ranet, som skjedde fra en politibevoktet pengetransport for Norges Bank ved hovedpostkontoret i Drammen 19. mai 1980, ranet Martin Pedersen over 10 millioner kroner fordelt på 4,5 millioner i kontanter og 6 millioner i sjekker. 14 av ranene begikk Pedersen aleine. I flere av dem brukte han forkledninger. Ved ranet mot Rygge Sparebank i Rygge i Østfold i 1979 hadde han for første gang en medhjelper, en kamerat som ble med på enda fire ran.
Farlig avfall

Håndtering av organisk farlig avfall

Eksempler på organisk farlig avfall er impregnert trevirke, løsemidler, spillolje, drivstoff og fyringsolje. De fleste typer organisk farlig avfall har høy brennverdi og energien som oppstår ved forbrenning av slikt avfall kan brukes til å erstatte energien fra brenning av fossilt brensel.
Det største norske anlegget for forbrenning av organisk farlig avfall er Norcems sementfabrikk i Brevik. Produksjon av sement krever store energimengder, fordi råmaterialene skal varmes opp til ca. 1500 ºC. Det er Norcems datterselskap Renor som mottar organisk farlig avfall og behandler dette slik at det kan brukes som brensel i sementovnen. Brensel basert på organisk farlig avfall erstatter bruk av kull. Den høye varmen sørger for at farlige stoffer blir destruert. 
Et firma i Bergen, Indus Kjemisk Tekniske Fabrikker, gjenvinner løsemidler ved hjelp av destillasjon. Det har blitt gjort flere forsøk på å regenerere spillolje, men disse har som regel strandet på grunn av sviktende økonomi.
Kia Soul

Kia Soul (2009–) er en mellomstor familiebil fra sørkoreanske Kia.
Første utgave (2009–13) var tegnet av amerikaneren Mike Torpey ved Kias designsenter i California, og ble ikke solgt i Norge med bensin- eller dieselmotor. Europakontoret tegnet variantene "Soul Burner", "Soul Diva" og "Soul Searcher" på samme plattform som Kia Rio.
Andre utgave (2014–) kunne kjøpes i Norge. Den bygges på samme plattform som Kia cee'd og fås med bensinmotor eller ikke. Som elbilen EV har den 111 hk og 27 kWh batteri. Biomaterialer erstattet en del plast i interiøret, som kunne fås i variantene "Classic" og "Exclusive" med varm pumpe.
Calosoma sycophanta

Utbredelse

Calosoma sycophanta   finnes i nesten hele Europa, men mangler lengst i nord. Den er utbredt  i Nord-Amerika, Nord-Afrika og Asia. Finnes ikke i Norge, men er registrert fra Sverige.

Utseende

Calosoma sycophanta  er mellom 24-30 millimeter lang. Brystskjoldet har en blålig metallisk farge, mens dekkvingene er mer gul-grønne. Det er en avsatt kant hele veien mellom oversiden og undersiden av brystskjoldet.

Levevis

Calosoma sycophanta regnes som et nyttig insekt, siden den både som larve og voksen (imago) klatrer i trær og lever som predator på larver og pupper av andre insekter.  Den er importert til USA i store mengder i et forsøk på å begrense antallet av løvskognonne. 
Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Skyting under de britiske samveldeleker 1974

Skyting under de britiske samveldeleker  1974.  Skyting var en av flere sporter under British Commonwealth Games som ble arrangert i Christchurch på New Zealand i perioden 24. januar til 2. februar 1974.  Det var de tiende lekene i det som kom til å bli Samveldelekene (Commonwealth Games) fra 1978. I lekene 1974 var det andre gangen skyting var med på programmet i samveldelekene og det ble konkurrert i seks øvelser. Canada ble beste nasjon med fire gullmedaljer foran Australia og New Zealand med en hver.
Fotograffirmaet Iver Olsen

Fotograffirmaet Iver Olsen ble etablert på Røros i 1868, og var i virksomhet fram til 1970.
Det var fargeren Iver Olsen (1827-1884) som startet fotografvirksomheten i 1868. I 1884 tok sønnen Ole Iversen Buck (1867-1961) over virksomheten. Ole var utdannet hos Hans Holtermann Abel i Christiania og faren, og han drev firmaet fram til 1949 da hans datter Bodil Buck Wivelstad (1909-1999) som tok over. I 1951 giftet hun seg med Arne Einarsen Wivelstad som arbeidet i firmaet sammen med henne. Bodil drev det til 1970, da forretninga ble kjøpt av Anders Galåen (f. 1929) og navnet ble forandret til Galåen Foto.
Etter avtale med Bodil Buck ble hele fotoarkivet etter bedriften innkjøpt av Røros kommune i 1986. Kommunen kjøpte samlingen for å sikre at den ble bevart for ettertiden og for å unngå at den ble spredd og forsvant fra Røros. Det ble etter hvert klart at kommunen ikke hadde egnede lokaler for å lagre materialet. Dette ble løst ved et samarbeid mellom Røros kommune, Rørosmuseet og Nasjonalbiblioteket i Mo i Rana. Nasjonalbiblioteket tok på seg å arkivere og sikkerhetskopiere den delen av samlingen som er av nasjonal kulturhistorisk verdi. I tillegg skulle alle nitratbilder oppbevares i brannsikre magasiner i Mo i Rana på grunn av brann- og eksplosjonsfare. Rørosmuseet oppbevarer resten av samlingen i sine magasiner.
UK Research and Innovation

UK Research and Innovation (UKRI) er et britisk statlig organ vedtatt opprettet i 2016 som en sammenslåing av Storbritannias syv forskningsråd, Innovate UK og forskningsfinansieringen fra Higher Education Funding Council for England.
UKRI får et budsjett på over seks milliarder pund. John Kingman er utnevnt til formann.
Veintetid

Veintetid er et musikkalbum med Tove Karoline Knutsen, utgitt i 1984.